stanford-oval/wikipedia huggingface dataset:
Jarruneste

Pääsylinteri ja jarrunestesäiliö.
Jarruneste on hydraulineste, jota käytetään ajoneuvoissa siirtämään jarrupolkimeen kohdistettu voima jarrusatulan mäntään tai jarrusylinteriin. Jarrumäntä puristaa jarrupaloja jarrulevyyn tai vastaavasti jarrukenkiä jarrurumpuihin, joka aiheuttaa jarrutustapahtuman renkaiden ja tien välillä. Jarrunesteeltä vaaditaan korkeaa kiehumispistettä ja kokoonpuristumattomuutta vaihtelevissa lämpötiloissa.
Laatuluokitukset

Nykyaikaiset hydrauliikkaöljyt täyttävät jarrunesteeltä vaadittavat ominaisuudet. Yleisimmät käytössä olevat jarrunestelaadut ovat DOT 3, DOT 4, DOT 4-LV (Low Viscosity), DOT 5 ja DOT 5.1.
Uudempien autojen ABS- ja ESP-jarrujärjestelmiin suositellaan usein alemman viskositeetin DOT 4-LV:n  tai DOT5.1:n mukaista jarrunestettä, mikä takaa jarrujärjestelmän paremman vasteen jarrujen vielä ollessa kylmät. DOT 3:n, 4:n ja 5.1:n mukaiset jarrunesteet ovat glykolipohjaisia, ja ne sitovat itseensä kosteutta (vettä).
DOT 5 on näistä ainoa silikonipohjainen neste ja sitä ei voi sekoittaa muiden jarrunestelaatujen kanssa, eikä se yleensä sovellu tavanomaisiin ajoneuvoihin. DOT 5-neste ei sido itseensä vettä, joten se on yleisesti käytetty esimerkiksi armeijan ajoneuvoissa, joissa huoltovälit voivat olla hankalat toteuttaa. DOT 5 on suosittu kilpakäytössä, sillä tällöin ajoneuvoissa ei yleensä ole jarrutehostinta ja jarrunesteeltä vaaditaan erittäin hyviä ominaisuuksia.
Laatuluokitukset > Ominaisuuksien vertailu

Jarrunestestandardit määrittelevät jarrunesteille vähimmäissuorituskyvyn, eli mm. kiehumispisteen kuivana (tuore jarruneste), kiehumispisteen märkänä (vettä imenyt jarruneste) ja maksimiviskositeetin. Yleisesti voisi todeta, että mitä suurempi DOT-luokitus, sen suorituskykyisempää (laadukkaampaa) jarruneste on.
| Laatuluokitus | Kiehumispiste, kuiva (C) | Kiehumispiste, märkä (C) | Viskositeetti |
| --- | --- | --- | --- |
| DOT 4 | Min 230 C | Min 155 C | Max 1800 cSt |
| DOT 4-LV | Min 250 C | Min 165 C | Max 750 cSt |
| DOT 5.1 | Min 260 C | Min 180 C | Max 900 cSt |
Jarrunesteen vaihto

Jarruneste on vaihdettava ensisijaisesti ajoneuvovalmistajan suosituksen mukaisesti (yleinen vaihtovälisuositus on 2 vuotta) tai muussa tapauksessa jos se on muuttunut alkuperäisestä ruskehtavaksi. Glykolipohjaiset jarrunesteet sitovat itseensä kosteutta, mikä huonontaa niiden ominaisuuksia ja aiheuttaa jarrujärjestelmässä korroosiota. Tämän vuoksi on erityisen tärkeää vaihtaa jarrunesteet säännöllisesti.
Juhana Emil Sandelius

Juhana (Juho) Emil Sandelius (6. joulukuuta 1869 Naantalin maalaiskunta – 20. heinäkuuta 1923 Naantalin maalaiskunta) oli suomalainen juristi ja valtiopäivämies.
Sandeliuksen vanhemmat olivat ratsutilallinen Johan Fredrik Sandelius ja Gustava Karolina Österman ja puoliso vuodesta 1890 Sofia Aleksandra (Sanni) Askala. Sandelius suoritti filosofian kandidaatin tutkinnon 1894 ja molempien oikeuksien kandidaatin tutkinnon 1902, varatuomarin arvon hän sai 1904. Hän oli Turun hovioikeuden asessori vuodesta 1915 ja tilanomistaja Naantalin maalaiskunnassa, josta hän oli Maskun tuomiokunnan edustaja talonpoikaissäädyssä valtiopäivillä 1905–1906.
Juhana Fredrik Cajan

Juhana (Johan) Fredrik Cajan (Kajaani) (13. syyskuuta 1815 Sotkamo – 28. helmikuuta 1887 Piippola) oli suomalainen historioitsija, kirjailija ja pappi.
Cajanin vanhemmat olivat nimismies Johan Cajan ja Eva Elfving ja puoliso vuodesta 1842 Adolfina Augusta Tauler (k. 1858). Cajan pääsi ylioppilaaksi 1832, opiskeli sitten luonnontieteitä ja teki mm. tutkimusmatkan Lappiin. Tutustuttuaan Elias Lönnrotiin vuonna 1835 hän kuitenkin kiinnostui kansallisperinnöstä niin, että oli mukana Lönnrotin seuraavana vuonna tekemän seitsemännen runonkeräysmatkan alussa. Cajan julkaisi matkasta Mehiläinen-lehdessä 1837 kirjoituksen Matkakertoelma Hiidenlinnaan. Papiksi Cajan valmistui 1842, mutta jo sitä ennen eli 1839 ja 1840 hän oli julkaissut Mehiläisen liitteenä ensimmäisen 244-sivuisen suomenkielisen Suomen historian Suomen historia koetteeksi kerrottu lyhykäisessä järjestyksessä. Esipuheen teokseensa hän kirjoitti nimimerkillä J.F. Kainonen.  Vuonna 1846 siitä ilmestyi Cajanin laatima uusittu ja laajennettu painos Suomen historia, kertoi J.F. Kajaani. Ensimmäinen osa elikkä Pakanuuden ja Paavinuskon ajat, jonka julkaisi Suomalaisen Kirjallisuuden Seura. Jatkotyö jäi kuitenkin kesken Cajanin sairastuttua henkisesti. Hänen piti sairauden takia jättää 1863 myös vuodesta 1857 hoitamansa vakinainen Piippolan kappalaisen virka.
Johnny Rebel

Johnny Rebel (tai John Reb) oli puhekielinen nimitys Yhdysvaltain sisällissodassa Etelävaltioiden puolella taistelleista sotilaista. Nykyisin nimitystä käytetään Etelävaltioissa lähinnä romantisoiduissa yhteyksissä, esimerkiksi vapaustaistelijoista elokuvissa ja laulujen sanoissa. Johnny Rebelin vastine on Billy Yank, joka kuvaa Unionin puolella taistelleita sotilaita.
Eräs John Reb
John Bates Clark

John Bates Clark vuonna 1900 julkaistussa kuvassa.
John Bates Clark (26. tammikuuta 1847 Providence, Rhode Island – 21. maaliskuuta 1938 New York, New York) oli yhdysvaltalainen uusklassinen taloustieteilijä. Hän oli eräs keskeinen marginalismin pioneereista ja vastusti taloustieteen institutionaalista koulukuntaa. Hän myös pyrki siirtämään taloustieteen tutkimusta pois laissez-faire -ajattelusta, vaikka olikin voimakkaasti kapitalismin tukija varsinkin myöhäisvuosinaan.
Clark sai koulutuksensa Brownin yliopistossa ja Amherst Collegessa. Myöhemmin hän opetti alma materinsa Amherst Collegen lisäksi Carleton Collegessa sekä suuren osan urastaan professorina Columbian yliopistossa vuosina 1895–1923. Vuosina 1872–1875 Clark opiskeli Ranskassa, Sveitsissa ja Heidelbergissä. Heidelbergissä hän oli Karl Kniesin oppilaana ja tutustui tuolloin taloustieteen historialliseen koulukuntaan, jonka merkitys Clarkin ajatteluun tosin jäi myöhemmin vähäiseksi.
Clarkin keskeisiä teoksia ovat Philosophy of Wealth (1886), The Distribution of Wealth (1899) ja rauhanaatetta koskeva viimeiseksi jäänyt kirja A Tender of Peace (1935).
Vuonna 1947 American Economic Association (AEA), jonka perustajajäsen Clark oli, aloitti jakamaan John Bates Clark -mitalia. Se myönnetään merkittävimmälle alle 40-vuotiaalle yhdysvaltalaiselle ekonomistille.
Aiheesta muualla

Kuvia tai muita tiedostoja aiheesta John Bates Clark Wikimedia Commonsissa
Lisää luettavaa aiheesta Clark, John Bates vuoden 1911 Encyclopædia Britannicassa on Wikiaineistossa (englanniksi)
Joel Othén

| Joel Othén> Henkilötiedot |
| --- | --- |
Koko nimi:  Joel Othén
Syntynyt: 6. syyskuuta 1985 (ikä 39) Gävle
Jääpallon pelaaja
Seura:   SKA-Neftjanik, Habarovsk
Pelipaikka:  maalivahti
| Urheilijan ura> Junioriseurat |
| --- | --- | --- | --- |
-2003: Skutskärs IF BK
Seurat
| Vuodet | Seura | O | (M) |
| 2003–2013 |  Sandvikens AIK | 275 | (0) |
| 2013- |  SKA-Neftjanik, Habarovsk | 56 | (0) |
Maajoukkue
|  | Ruotsi |  | (0) |
 Seurajoukkueuran tilastot kattavat vain kansalliset sarjat, päivitetty 24. tammikuuta 2016.  Maajoukkueuran tilastot päivitetty 24. tammikuuta 2016.
Joel Othén (6. syyskuuta 1985 Gävle) on ruotsalainen jääpallomaalivahti. Hän edustaa Venäjän liigassa pelaavaa Habarovskin Neftjanikia. Ruotsin maajoukkueessa hän on pelannut vuodesta 2005, mutta ei kuitenkaan pysyvästi. Hän jäi normaalisti Andreas Bergwallin ja Anders Svenssonin varjoon valittaessa MM-kisojen maalivahtia.
Othén siirtyi Skutskäristä vuonna 2003 Ruotsin pääsarjan Sandvikens AIK:hon, jota hän edusti seuraavat 10 kautta saavuttaen seurassa kolme Ruotsin mestaruutta ja kaksi hopeaa. Keväällä 2013 hän teki sopimuksen Venäjän pääsarjassa pelanneen Habarovskin SKA Neftyanikin kanssa.
Saavutukset

Maajoukkueessa
MM-hopeaa: 2015
Seurajoukkueissa
Ruotsin mestaruus: 2003, 2011 ja 2012
Ruotsin mestaruushopeaa: 2005, 2008 ja 2013
Jason Flemyng

| Jason Flemyng |
| --- | --- |
 Flemyng vuonna 2011.
Henkilötiedot
Syntynyt: 25. syyskuuta 1966 (ikä 58) Lontoo, Iso-Britannia
Ammatti:  näyttelijä
Puoliso:  Elly Fairman (2008-)
Näyttelijä
Aktiivisena:  1990-
Merkittävät roolit:  Thomas Button (Benjamin Buttonin uskomaton elämä)
Aiheesta muualla
IMDb
Elonet
Jason Flemyng (s. 25. syyskuuta 1966 Lontoo, Iso-Britannia) on englantilainen näyttelijä, joka on tunnettu muun muassa rooleistaan elokuvissa Puuta, heinää ja muutama vesiperä (1998), Snatch – hävyttömät (2000), Herrasmiesliiga (2003) ja Benjamin Buttonin uskomaton elämä (2008).
Flemyng opiskeli London Academy of Music and Dramatic Art -koulussa ja on Royal Shakespeare Companyn jäsen.
Valikoitu filmografia > Elokuva

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1994 | Rudyard Kiplingin viidakkokirja | Rudyard Kipling's The Jungle book | Lt. John Wilkins |
| 1995 | Rob Roy | Rob Roy | Gregor |
| 1996 | Koskematon kauneus | Stealing Beauty | Gregory |
| 1996 | Indian Summer | Indian Summer | Tonio |
| 1996 | Äänetön huuto | Hollow Reed | Frank Donally |
| 1997 | Spice World | Spice World | Brad |
| 1997 | The James Gang | The James Gang | Frank James |
| 1998 | Puuta, heinää ja muutama vesiperä | Lock, Stock and Two Smoking Barrels | Tom |
| 1998 | Deep Rising – uhka syvyyksistä | Deep Rising | Mulligan |
| 1999 | Liisa ihmemaassa | Alice in Wonderland | Sir Jack, Herttasotilas |
| 2000 | Snatch – hävyttömät | Snatch | Darren |
| 2000 | Bruiser | Bruiser | Henry Creedlow |
| 2001 | From Hell | From Hell  | John Netley |
| 2001 | Rock Star | Rock Star | Bobby Beers |
| 2001 | Bunkkeri | Bunker | Alikersantti Baumann |
| 2002 | Kirotut sielut | Below | Stumbo |
| 2003 | Herrasmiesliiga | The League of Extraordinary Gentlemen | Tri. Henry Jekyll / Mr. Edward Hyde |
| 2004 | Seed of Chucky | Seed of Chucky | Santa |
| 2004 | Layer Cake – diilerin käsikirja | Layer Cake | Crazy Larry |
| 2005 | Transporter 2 | Transporter 2 | Dimitri |
| 2007 | Tähtisumua | Stardust | Prinssi Primus |
| 2007 | Bobby Z | The Death and Life of Bobby Z | Brian |
| 2008 | Mirrors | Mirrors | Larry Byrne |
| 2008 | Benjamin Buttonin uskomaton elämä | The Curious Case of Benjamin Button | Thomas Button |
| 2008 | Shifty | Shifty | Glen |
| 2009 | Solomon Kane | Solomon Kane | Malachi |
| 2010 | The Social Network | The Social Network | Katsoja |
| 2010 | Kick-Ass | Kick-Ass | Ovimies |
| 2010 | Titaanien taistelu | Clash of the Titans | Akrisios |
| 2011 | X-Men: First Class | X-Men: First Class | Azazel |
| 2011 | Lost Christmas | Lost Christmas | Frank |
| 2011 | Hanna | Hanna | Sebastian |
| 2011 | Ironclad | Ironclad | Beckett |
| 2011 | Jack Falls | Jack Falls | Damien |
| 2012 | Hamilton: Kansakunnan puolesta | Hamilton: I nationens intresse | Rob Hart |
| 2012 | Suuret toiveet | Great Expectations | Joe Gargery |
| 2013 | Vuoden se kestää | I Give It a Year | Hugh |
| 2013 | Welcome to the Punch | Welcome to the Punch  | Harvey Crown |
| 2021 | Boiling Point | Boiling Point | Alastair Skye |
Valikoitu filmografia > Televisio

| Televisio> Vuosi | Televisio> Suomenkielinen nimi | Televisio> Alkuperäinen nimi | Televisio> Rooli | Televisio> Lisätietoja |
| --- | --- | --- | --- | --- |
| 2009-2011 | Uhka menneisyydestä | Primeval | Danny Quinn | 9 jaksoa |
| 2011 | Toimintasankari van Damme | Jean Claude Van Damme: Behind Closed Doors | Kertoja | Tositelevisiosarja |
| 2014 | The Musketeers | The Musketeers | Vadim | 1 jakso |
| 2014 | Kadonnut | The Missing | Mark Walsh | 8 jaksoa |
| 2022 | Sisäpiirissä | The Walk-In | Nick Lowles | 5 jaksoa |
Aiheesta muualla

Jason Flemyng Elonetissä.
Jason Flemyng Internet Movie Databasessa. (englanniksi)
Janis Karpinski

| Janis Karpinski |
| --- | --- |

Henkilötiedot
Syntynyt: 25. toukokuuta 1953 Rahway, New Jersey
Kansalaisuus:   Yhdysvallat
Ammatti:  sotilas
Sotilashenkilö
Palvelusvuodet:  1977–2005
Taistelut ja sodat:  Persianlahden sota Irakin sota
Sotilasarvo:  prikaatikenraali 2003–2005 eversti 2005–
Joukko-osasto:  Yhdysvaltain armeija
Janis Karpinski (s. 25. toukokuuta 1953) on yhdysvaltalainen entinen prikaatikenraali. Karpinski palveli Yhdysvaltain armeijassa komentaen Irakin sodan alkuaikoina esimerkiksi pidätyskeskuksista vastannutta 800. sotilaspoliisiprikaatia. Hän tuli sen komentajana sekaantuneeksi Abu Ghraibin vankilan kidutusskandaaliin. Hän sai alennuksen everstiksi vuonna 2005 ja jäi eläkkeelle armeijasta samana vuonna. Oman selityksensä mukaan hänestä tuli armeijan syntipukki.
Elämäkerta > Nuoruus ja sotilasura

Janis Karpinski syntyi Rahwayssa Yhdysvaltojen New Jerseyn osavaltiossa 25. toukokuuta 1953 ja kävi koulunsa Kean Collegella. Vuonna 1977 Karpinski liittyi Yhdysvaltain asevoimiin vänrikin pestissä. Hän kävi sotilaspoliisin peruskoulutuksen Fort McClellanissa Alabaman osavaltiossa ja laskuvarjokoulun Fort Benningissä Georgiassa. Vuoteen 1987 saakka Karpinski oli eri tehtävissä pääasiassa sotilaspoliisina ja sotilastiedustelussa. Lopulta hän jäi aktiivipalveluksesta reserviin työskennellen tiedustelun parissa Pohjois-Carolinan Fort Braggissa.
Persianlahden sodan alkaessa vuonna 1991 Karpinski lähetettiin Saudi-Arabiaan. Komennus kesti vain lyhyen aikaa, mutta hän jäi sen jälkeen kouluttamaan reserviläisiä ja toimi neuvonantajana Yhdistyneissä arabiemiirikunnissa naisten kouluttamiseksi asevoimien tarpeisiin. Vuonna 1997 hän palasi jälleen reserviin ja alkoi työskennellä siviilielämässä.
Elämäkerta > Abu Ghraib

Irakin sota syttyi vuonna 2003 ja Karpinski sai samana vuonna ylennyksen prikaatikenraaliksi. Kesäkuussa 2003 hänestä tuli 800. sotilaspoliisiprikaatin komentaja. Tehtävässään hänen alaisuudessaan oli noin 3 400 armeijan reservistiä ja useita vakinaisten sotilaiden pataljoonia, jotka vastasivat Irakissa olleiden 16 pidätyskeskuksen toiminnasta. Keskuksista yksi oli Abu Ghraibin vankila. Yhdysvaltalaisten pidätyskeskuksista alkoi tihkua tietoa väärinkäytöksistä, kuten vankien kiduttamisista. Armeija alkoi tutkia tietoja ja tammikuussa 2004 Karpinskin komentaja kenraaliluutnantti Ricardo Sanchez pidätti hänet ja 16 muuta virastaan. Kenraalimajuri Antonio Taguban johtama tutkimus esitti pitäviä todisteita vankien pahoinpitelystä Karpinskin alaisten sotilaiden käsissä. Armeija päätti huhtikuussa 2005 vapauttaa Karpinskin palveluksesta ja presidentti George W. Bush hyväksyi hänen alentamisensa everstiksi. Karpinskista tuli korkea-arvoisin skandaalin tiimoilta rankaistu yhdysvaltalainen.
Armeija syytti Karpinskia tehtäviensä laiminlyönnistä, tutkijoiden harhaanjohtamisesta ja käskyn toteuttamatta jättämisestä. Kahdesta jälkimmäisestä syytteestä päädyttiin tosin luopumaan. Ensimmäisestä hänet todettiin syylliseksi, mutta samalla hänet todettiin syyttömäksi vankien kaltoinkohteluun johtaneista suorista teoista. Karpinski puolustautui sanomalla, että hänellä ei ollut henkilökohtaista tietoa väärinkäytöksistä vankiloissa ennen virallisen tutkinnan alkua. Hän lisäsi myös, että väitteet Abu Ghraibin suhteen koskivat tiettyä osastoa 1A, jonka toiminnasta vastasi sotilastiedustelu. Karpinskin mukaan hän oli joutunut armeijan syntipukiksi, jonka päälle Abu Ghraibin skandaali haluttiin sysätä. Joka tapauksessa laitoksen komentajana Karpinskilla oli velvollisuus tietää sen tapahtumista.
Elämäkerta > Skandaalin jälkeen

Karpinski julkaisi vuonna 2005 teoksen One Woman’s Army: The Commanding General of Abu Ghraib Tells Her Story. Kirjassaan Karpinski kuvailee tapahtumien syitä esittäen ongelmiksi ristiriitaisia käskyjä ja epäselviä standardeja. Hän jäi eläkkeelle armeijasta heinäkuussa 2005 ja on työskennellyt sittemmin liike-elämän konsulttina.
Teoksia

One Woman's Army: The Commanding General of Abu Ghraib Tells Her Story.  Miramax Books, 2005.  ISBN 9781401360122.  (englanniksi)
Aiheesta muualla

Janis Karpinski on the C-SPAN Networks, haastatteluja
John Bell Hood
Aiheesta muualla

Wikimedia Commonsissa on kuvia tai muita tiedostoja aiheesta .
Biographical Encyclopedia of Texas (1880): General John B. Hood (englanniksi)
John Bell Hoodille omistettu sivusto (englanniksi)
Johann Strauss

Johann Strauss voi viitata kolmeen eri säveltäjään:
Johann Strauss vanhempi (1804–1849) eli Johann Strauss I, säveltäjä
Johann Strauss nuorempi (1825–1899) eli Johann Strauss II, säveltäjä, Johann I:n poika, kuuluisin kolmesta
Johann Strauss III (1866–1939), säveltäjä, Eduard Straussin poika ja Johann Strauss I:n pojanpoika
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Johann Strauss”, voi hakea sivunnimihaulla, laajalla sivunnimihaulla tai tekstihaulla.
Juhani Kause

Paavo Juhani Kause (22. kesäkuuta 1934 Eura – 18. lokakuuta 2006 Pori) oli suomalainen metsänhoitaja, maanviljelijä ja yritysjohtaja, joka sai metsäneuvoksen arvonimen.
Kausen vanhemmat olivat talousneuvos Yrjö Vihtori Kause ja Lempi Mäkitalo ja puoliso vuodesta 1960 kuvataiteilija Siiri Helena Kuuri-Riutta. Sahayrittäjä Wihtori Kause oli hänen isoisänsä. Juhani Kause oli osakas, metsänhoitaja ja toimitusjohtaja Kause Oy:ssä, jonka perustivat hänen isänsä ja setänsä.  Juhani Kause tuli yhtiön palvelukseen vuonna 1960, valmistuttuaan metsänhoitajaksi Helsingin yliopistosta. Isänsä jälkeen yhtiön toimitusjohtajaksi hän ryhtyi vuonna 1964. Kun Kause Oy myytiin vuonna 1980 Rosenlewille, Juhani Kausesta tuli päätoiminen maanviljelijä Porin Kyläsaaressa, josta hän oli hankkinut maatilan jo vuonna 1961. Juhani Kause vaikutti merkittävästi Porin kunnalliselämässä. Porin kaupunginvaltuuston jäseneksi hän tuli ensimmäisen kerran Kokoomuksen edustajana vuonna 1967 ja Porin kaupunginhallituksessa hän toimi 1979–1996. Kausella oli myös useita muita alueellisia ja valtakunnallisia luottamustehtäviä. Metsäneuvoksen arvonimen hän sai vuonna 1993.
Juju

Juju on nigerialaista populaarimusiikkia. Se kehittyi jorubojen kansanmusiikista, johon yhdistyi kristittyjen virsiperinnettä ja monia afrikkalaisia ja länsimaisia populaarimusiikin vaikutteita. Se nousi maailmanlaajuiseen suosioon 1980-luvulla paljolti maailmanmusiikki-liikkeen myötä.
Japaninkotkarausku

| Japaninkotkarausku |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset  Eucarya
Kunta::  Eläinkunta  Animalia
Pääjakso::  Selkäjänteiset  Chordata
Alajakso::  Selkärankaiset  Vertebrata
Luokka::  Rustokalat  Chondrichthyes
Alaluokka::  Leveäsuiset  Elasmobranchii
Lahko::  Myliobatiformes
Heimo::  Kotkarauskut  Myliobatidae
Suku::  Myliobatis
Laji::  tobijei
Kaksiosainen nimi
 Myliobatis tobijei  Bleeker (1854) 
Katso myös
   Japaninkotkarausku Commonsissa 
Infobox OKNimi-testi OKIUCN-testi OK: 
Japaninkotkarausku (Myliobatis tobijei) on kotkarauskuihin kuuluva rustokala. Pieter Bleeker kuvasi lajin ensimmäisen kerran vuonna 1854.
Levinneisyys ja elinympäristö

M. tobijei -lajin levinneisyysalue on rannikolla Hongkongista ja Taiwanista pohjoiseen Korean niemimaan, Okinawan ja Japanin rantavesille. Sitä mahdollisesti esiintyy myös Indonesiassa, mutta tämä on epävarmaa.
M. tobijei viihtyy hiekka- tai mutapohjaisilla alueille sekä rannikoilla että hieman syvemmissä vesissä, aina 220 metriin saakka. Se on lihansyöjä, joka syö pohjaeläimistöä, katkarapuja, rapuja, muita kaloja ja simpukoita.
Käyttäytyminen ja ekologia

M. tobijei on luonnostaan harvinainen laji, jonka käyttäytymisestä ei tiedetä paljonkaan.
M. tobijei on ovovivipaarinen eli se hautoo munat sisällänsä ja synnyttää poikaset elävinä. Poikanen saa ravintonsa alkuun ruskuaispussista, mutta myöhemmin se saa lisäravintoa suoraan emon kohtunesteistä. Täysi-ikäinen kala voi olla 114 cm leveä ja 150 cm pitkä. Naaraat synnyttävät yhdestä kahdeksaan poikasta pentueeseen. Lajin lisääntymisestä ja biologiasta ei tiedetä paljonkaan.
Käyttö

Kalaa käytetään ruokakalana vähäisissä määrin, silloin kun sitä satunnaisesti saadaan saaliiksi.
Aiheesta muualla

Myliobatis tobijei BLEEKER, 1854 (kalalajin kuvaus www.shark-references.com sivustolla) (englanniksi)
Australian Museum: Ornate Eagle Ray, Aetomylaeus vespertilio (Bleeker, 1852) (englanniksi)
Jason Elliott

| Jason Elliott> Henkilötiedot |
| --- | --- |
Syntynyt: 10. syyskuuta 1975 (ikä 49) Inuvik, NT, Kanada
Kansalaisuus:   Kanada  Australia
Jääkiekkoilija
Pelipaikka:  maalivahti
Hanska:  vasen
Pituus:  188 cm
Paino:  83 kg
Pelaajaura
Pääsarjaura:  2002–2007
Seurat:  Canberra Knights (AIHL) Adirondack Red Wings (AHL) Manitoba Moose (IHL) Houston Aeros (IHL) Cincinnati Mighty Ducks (AHL) TPS (SML) EC Bad Nauheim (2. BL) SC Bietigheim-Bissingen (2. BL)
NHL-varaus:  205. varaus, 1994 Detroit Red Wings
Jason Elliott (s. 10. syyskuuta 1975 Inuvik, Luoteisterritoriot, Kanada) on kanadalais-australialainen entinen jääkiekkomaalivahti. Hän aloitti ammattilaisuransa pelaamalla neljä kautta Pohjois-Amerikassa AHL- ja IHL-liigoissa. Sittemmin Elliott pelasi yhden kauden Turun Palloseuran SM-liigajoukkueessa ja neljä viimeisintä kauttaan Saksan toiseksi korkeimmalla sarjatasolla 2. Bundesligassa.
Ura > Maajoukkueura

Elliott edusti Australiaa C-sarjan MM-kilpailuissa vuonna 1993.
Tilastot > Maajoukkuetilastot

| Vuosi | Turnaus | O | V | H | MIN | PM | NP | PMK | TP% |
| --- | --- | --- | --- | --- | --- | --- | --- | --- | --- |
| 1993 | MM C | 3 |  |  |  |  | 0 | 11.00 | 75,9 |
Juhana Aunesluoma

Juhana Hannu Aunesluoma (s. 6. heinäkuuta 1967 Helsinki) on suomalainen poliittisen historian professori Helsingin yliopistossa. Hänen tutkimuskohteitaan ovat erityisesti kansainvälinen ja eurooppalainen lähihistoria ja Euroopan turvallisuuden, kaupan ja instituutioiden kehitys toisen maailmansodan jälkeen.
Aunesluoma valmistui ylioppilaaksi Sibelius-lukiosta 1986 ja yhteiskuntatieteiden maisteriksi poliittisesta historiasta Helsingin yliopistosta 1993. Hän väitteli filosofian tohtoriksi historiasta Oxfordin yliopistossa vuonna 1998 väitöskirjalla Britain, Sweden and the Cold War 1945–1954.
Aunesluoma on aiemmin toiminut Helsingin yliopistossa muun muassa yliopistonlehtorina ja Eurooppa-tutkimuksen keskuksen tutkimusjohtajana. Vuosina 2015–2017 hän oli vierailevana professorina Minnesotan yliopistossa, missä hän opetti Euroopan historiaa. Ennen nimitystään professoriksi Aunesluoma toimi valtiotieteellisen tiedekunnan varadekaanina vuodesta 2018. Aunesluoma on yksi Historioitsijat ilman rajoja -yhdistyksen perustajajäsenistä.
Keväällä 2022 Aunesluoma valittiin Suomalaisen Tiedeakatemian jäseneksi.
Aiheesta muualla

Juhana Aunesluoma Twitterissä
Jukagir

| Юкагир Дьүкээгир |
| --- | --- |

Valtio:  Venäjän federaatio
Tasavalta:  Sahan tasavalta
Ulus (piiri):  Ust-Janskin ulus
Hallinto:  
 – Asutustyyppi:  kyläalue
 – Hallinnon tyyppi:  kansallinen nasleg
 – hallinnonjohtaja:  Aleksei Grigorjev
Väkiluku (2007):  123
Aikavyöhyke:  UTC+10 (MSK+7)
Infobox OKVirheellinen NIMI-arvo: 
Jukagir (ven. Юкагир) eli Djükeegir (jak. Дьүкээгир) on kansallinen nasleg (maalaiskunta) ja sen keskuskylä Ust-Janskin ulusissa (piirissä) Sahan tasavallan pohjoisimmassa osassa. Jukagirin kunta sijaitsee piirin koillisosassa. Keskuskylä sijaitsee Laptevinmeren rannalla, 408 kilometriä piirikeskuksesta Deputatskista pohjoiseen.
Asukasluvun kehitys:
150 (1999)
123 (2007)

Ust-Janskin piirin vaakuna
John-Michael Liles

| John-Michael Liles |
| --- | --- |

Henkilötiedot
Syntynyt: 25. marraskuuta 1980 (ikä 43) Indianapolis, Indiana, Yhdysvallat
Kansalaisuus:   Yhdysvallat
Jääkiekkoilija
Pelipaikka:  puolustaja
Maila:  vasen
Pituus:  178 cm
Paino:  84 kg
Pelinumero:  26
Pelaajaura
Pääsarjaura:  2003–2017
Seurat:  Hershey Bears (AHL) Iserlohn Roosters (DEL) Colorado Avalanche (NHL) Toronto Maple Leafs (NHL) Toronto Marlies (AHL)   Carolina Hurricanes (NHL)   Boston Bruins (NHL)
NHL-varaus:  159. varaus, 2000 Colorado Avalanche
John-Michael Liles (s. 25. marraskuuta 1980 Indianapolis, Indiana, Yhdysvallat) on yhdysvaltalainen entinen jääkiekkoilija, pelipaikaltaan puolustaja. Hän pelasi 13 kautta NHL-liigassa edustaen neljää eri seuraa.